H O T Ă R Â R E

**privind avizarea tarifelor de parcare, actualizate, aplicate de**

**GOTO PARKING S.R.L. în temeiul Contractului de concesiune de lucrări publice nr. 29/17.08.2010**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 176 din 19.09.2022 privind avizarea tarifelor de parcare, actualizate, aplicate de GOTO PARKING S.R.L. în temeiul Contractului de concesiune de lucrări publice nr. 29/17.08.2010, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 23.526/09.06.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 24871/20.06.2022 şi de Avizul cu nr. 23.526 din 21.09.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa societății GOTO PARKING SRL nr. GOTO OUT 25/18.03.2022, înregistrată la Consiliul Județean Cluj cu nr. 11.104/21.03.2022;
* adresa Consiliului Județean Cluj nr. 11.104/03.05.2022;
* adresa GOTO PARKING SRL nr. GOTO OUT 30/09.05.2022, înregistrată la Consiliul Județean Cluj cu nr. 18.608/09.05.2022;
* adresa Consiliului Județean Cluj nr. 19.261/12.05.2022;
* adresa GOTO PARKING SRL nr. GOTO OUT 56/09.08.2022, înregistrată la Consiliul Județean Cluj cu nr. 32490/10.08.2022;
* dispozițiile art. 16.1 lit. g) și ale art. 50 din Contractul de concesiune de lucrări publice nr. 29/17.08.2010, încheiat între Judeţul Cluj-Consiliul Judeţean Cluj şi S.C. UTI PARKING & HOTEL MANAGEMENT S.R.L,

Luând în considerare dispozițiile:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 108 lit. b), ale art. 139, alin. (3) lit. g), ale art. 173 alin. (1) lit. c) și alin. 4 lit. a), ale art. 302 și ale art. 303 din Ordonanța de urgență a Guvernului nr. 57/2019 privind Codul administrativ, cu modificările ulterioare;
* art. 871 - 873 din Legea privind Codul civil nr. 287/2009, republicată, cu modificările şi completările ulterioare;
* Hotărârii Consiliului Judeţean Cluj nr. 223/2009 privind aprobarea Studiului de fezabilitate pentru obiectivul de investiţii "Extindere parcare auto existentă şi construirea unui nou parking auto etajat în perimetrul Aeroportului Internaţional Cluj-Napoca", cu modificările și completările ulterioare;
* Hotărârii Consiliului Judeţean Cluj nr. 227/2009 privind aprobarea Studiului de fundamentare a deciziei de concesionare, precum şi a concesiunii, în vederea realizării lucrărilor pentru extinderea parcării auto existente şi construirea unui nou parking auto etajat în perimetrul Aeroportului Internaţional Cluj-Napoca, cu modificările și completările ulterioare;
* Hotărârii Consiliului Județean nr. 131/2011 privind însuşirea unei documentaţii cadastrale pentru dezlipirea unui imobil, proprietate publică a Judeţului Cluj, situat în Municipiul Cluj-Napoca, str. Traian Vuia nr. 149-151;
* Hotărârii Consiliului Judeţean Cluj nr.269/2011 pentru aprobarea Actului adiţional nr. 1 la Contractul de concesiune de lucrări publice nr. 29/17.08.2010, încheiat între Judeţul Cluj-Consiliul Judeţean Cluj şi S.C. UTI PARKING & HOTEL MANAGEMENT S.R.L;
* Hotărârii Consiliului Județean Cluj nr. 183/2016 privind trecerea unor imobile din administrarea R.A. Aeroportul Internaţional Avram Iancu Cluj în administrarea Consiliului Judeţean Cluj;
* Hotărârii Consiliului Județean Cluj nr. 113/2020 privind trecerea unor imobile din administrarea Consiliului Judeţean Cluj în administrarea Aeroportul Internaţional Avram Iancu Cluj R.A.;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se avizează tarifele pentru parcare, actualizate, aplicate de societatea GOTO PARKING S.R.L în temeiul Contractului de concesiune de lucrări publice nr. 29/17.08.2010, cuprinse în **anexa** care face parte integrantă din prezentă hotărâre.

**(2)** Tarifele menționate la alin. (1) vor fi aplicate locurilor de parcare amplasate pe terenurile identificate cu numerele cadastrale 279129 și 339252 Cluj–Napoca.

**Art**. **2.** La data comunicării prezentei hotărârise abrogă Hotărârea Consiliului Judeţean Cluj nr. 188/2020 privind avizarea tarifelor de parcare aplicate de GOTO PARKING SRL în temeiul Contractului de concesiune de lucrări publice nr. 29/17.08.2010.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică.

**Art. 4.** Prezenta hotărâre se comunică Direcţiei Juridice, societății GOTO PARKING S.R.L., precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 167 din 29 septembrie 2022**

*Prezenta hotărâre a fost adoptată cu 25 voturi “pentru”, fiind astfel respectate prevederile legale privind majoritatea de voturi necesară.*